Mekšrūtas
54°00′11″š. pl. 23°41′07″r. ilg.﻿ / ﻿54.003°š. pl. 23.6853°r. ilg.﻿ / 54.003; 23.6853 Mekšrūtas – ežeras pietų Lietuvoje, Lazdijų rajone, apie 1,5 km į rytus nuo Kapčiamiesčio. Ežero ilgis iš pietvakarių į šiaurės rytus – 0,48 km, plotis – iki 0,29 km. Altitudė 109,8 m. Šiaurinis ir rytinis krantai aukšti, pietinis krantas žemas. Ežerą supa Dumbliauskų miškas, tik pietinėje pakrantėje plyti dirbami laukai. Šiaurės rytuose išteka upelis link Salotės upelio (Baltosios Ančios baseinas). Prie ežero įsikūręs Jančiulių kaimas. Pietine pakrante eina kelias  2505  Leipalingis–Kapčiamiestis–Kauknoris . Pavadinimas kilęs nuo žuvies pavadinimo mekšras („kuoja“).